open-index/open-wikipedia-markdown huggingface dataset:
Ľudovít Dobrík

**Ľudovít Dobrík** (* 25. august 1910, Hronec – † 8. marec 1977, Bratislava) bol robotník, funkcionár KSČ.

## Životopis
Pochádzal z robotníckej rodiny. Vyučil sa za zámočníka. Robotník v železiarňach, v roku 19481950 predseda ONV v Brezne,  pracovník ÚV KSS a Kontrolnej a revíznej komisie KSS (19501971). Člen a funkcionár Komunistického zväzu mládeže Československa, Červených odborov, KSČ. Organizátor politických, kult. a telovýchovných podujatí, bojov za soc. a politické práva pracujúcich. Spoluorganizátor protifašistického odboja a SNP v Podbrezovej a okolí, podpredseda RNV v Hronci. Po ústupe SNP príslušník partizánskeho oddielu.

## Ocenenie
* Roku 1960 vyznamenaný Za zásluhy o výstavbu; Roku 1970 Radom práce

## Literatúra
* *[[Slovenský biografický slovník]]*

## Externé odkazy
* 

Kategória:Politici KSS
Kategória:Osobnosti SNP
Kategória:Osobnosti z Hronca
Andrej Dobrota

**Andrej Dobrota** (* 16. marec 1905, Banská Bystrica – † 1. január 1987, Bratislava) bol  spisovateľ. Pseudonym: A. D. Pršanský, Ajda, Andrej Hladký, Ivan Hájničan, Vladimír E. Dobrota  

## Životopis
Po vyučení za typografa pracoval roku1921–1925 v Banskej Bystrici, Martine, Nitre a v Bratislave, od 1926 bol spravodajcom denníka Slov. národ v Banskej Bystrici, 1939–1945 redaktor denníka Slovák, 1945–1948 novín Čas, od 1953 pracovník  redakcie Roľníckych novín v Bratislave. V literárnom dianí sa prezentoval v polovici 20. rokov prózami kukučínovského typu. V nasledujúcich prózach zachytil tienisté i tragikomické stránky sociálnych vzťahov na dedine. V memoárovej knihe *Legenda o človeku a vojne* (1941) stvárnil vojnovú tematiku. Po vojne vydal knihy pre deti a mládež.

## Dielo
* 1925 – *Striežňavský hájnik a iné rozprávky*
* 1927 – *Tri cykly života*
* 1936 – *Ľudia na zemi*
* 1939 – *Slnce nad zemou*
* 1940 – *Srdce vojakovo*
* 1940 – *Mŕtve šťastie*
* 1941 – *Polnočné čakanie*
* 1947 – *Šup, žabky do kúta*
* 1949 – *Poklad v jaskyni*

## Literatúra
* *[[Slovník slovenských spisovateľov 20. storočia]]*

## Referencie

## Externé odkazy
* 

Kategória:Slovenskí prozaici
Kategória:Osobnosti z Banskej Bystrice
Ján Dobrota

**Ján Dobrota** (* 8. október 1909, Banská Bystrica-Radvaň - † 10. december 1991, Banská Bystrica) bol  hrebenár.

## Rodina
* otec Ján Dobrota
* matka Mária rod. Kollerová

## Životopis
Posledný hrebenársky majster v Banskej Bystrici-Radvani. Vyučil sa u radvanského hrebenára Jesenského a u svojho otca, živnostenský list získal (1931). Vyrábal hrebene pre výrobné družstvo v Dobrej Nive, neskôr zamestnanec Stavoindustrie   v Banskej Bystrice.

## Literatúra
* Kto bol kto v histórii Banskej Bystrice 12552000

## Externé odkazy
* Záznam o narodení a krste v matrike 
* 

Dobrota, Ján
Dobrota, Ján
Daniel Dobrota

**Daniel Dobrota** (* 12. máj 1956, Banská Bystrica) je podnikateľ, manažér.

## Životopis
V roku 1971-1975 študoval na gymnáziu v Banskej Bystrici, 1980 ukončil štúdium na Prírodovedeckej fak. UK v Bratislave, 1983 RNDr. V roku 1980-1983 pôsobil ako samostatný vývojový pracovník vo Výskumnom ústave výpočtovej techniky v Žiline, 
1983-1990 ved. výpočtového strediska VDI Rozkvet v Ban. Bystrici. Od roku 1990 spoluzakladateľ, predseda predstavenstva a generálny riaditeľ firmy SOFTIP. Je členom Hosp. klubu NEF Bratislava, preds. Banskobystrického regionálneho Hosp.  klubu NEF, člen správnej rady City Univerzity v Bratislave, predseda dozornej rady CUB Consulting, a.s. v Bratislave, člen Rotary clubu v Banskej Bystrici, člen Správnej rady UMB v Banskej Bystrici. Autor článkov z oblasti podnikania,  manažmentu a informatiky v rôznych časopisoch a novinách. V rámci svojich osobných záľub trojnásobne zdolal Mont Blanc a ďalšie alpské vrcholy.

## Ocenenie
* "Zlatý podnikateľský biatec 1996"

## Literatúra
* Who is Who v Slovenskej republike

## Externé odkazy
* 

Dobrota, Daniel
Ján Emanuel Dobrucký

**Ján Emanuel Dobrucký** (* 15. január 1854, Mošovce – † 19. február 1921, Hoyerswerda, Nemecko) bol slovenský evanjelický kňaz, spisovateľ, národný buditeľ. Pseudonym: Bohoľubský, Dušan.

## Rodina
* otec Ján Dobrorucký - evanjelický kňaz
* matka Amália Ľudmila rod. Langhoferová
* syn Božidar (Theodor) Dobrucký - evanjelický kňaz

## Životopis
Gymnaziálne štúdiá absolvoval v Martine, v Revúcej, teológiu študoval vo Viedni, do roku 1878 v Lipsku. Pomocník na otcovej fare v Mošovciach, neskôr v Banskej Bystrici, potom opäť v Mošovciach, od roku 1880 v Starej Turej, v roku 1881 odišiel  do Hornej Lužice, od roku 1883 arcidiakon v Hoyerswerde. Lužickosrbský národný buditeľ, publikoval básne, vydal povesti v lužickej srbčine a v nemčine, národopisný príspevok o salašníctve uverejnil v časopise Lužica. Dramatické pokusy ostali v štádiu rukopisu.

## Pamiatky
* Pozostalosť v Srbskom kultúrnom archíve v Budyšíne

## Literatúra
* Slovenský biografický slovník I, str. 482

## Externé odkazy
* 
* Záznam o narodení a krste v matrike záznam číslo 3 - evanjelická farnosť v Mošovciach; pokrstený ako Jan Emanuel Dǒbrucký
*  Dobrucký, Ján Emanuel – Dobrucký, Jan Emanuel, Serbski institut

Kategória:Slovenskí evanjelickí kňazi
Kategória:Slovenskí spisovatelia
Kategória:Slovenskí národní buditelia
Kategória:Osobnosti z Mošoviec
Fridrich Dohnány

**Fridrich Dohnány** z Dohnian (staršie: *Fridrich Dohnányi*; latinsko-maďarská podoba prídomku: *de Dohnány*; * 13. jún 1843, Sobotište† 10. november 1909, Bratislava) bol slovenský pedagóg, prírodovedec a stenograf.

## Rodina
* Štefan Dohnány z Dohnian
* Leopoldína Hesselová
* manželka Otília, rod. Slabeyová
* syn Ernest Dohnány

## Životopis
Študoval na gymnáziu v Bratislave, matematiku a fyziku na univerzite vo Viedni. Roku 1868 profesor gymnázia v Kremnici, roku 1969 v Banskej Bystrici, 18731905 v Bratislave. Významný pedagóg matematiky a fyziky, venoval sa prevažne elektrine, zriadil prvé školské röntgenologické laboratórium v Uhorsku. Účinkoval aj v stenografii, vydával príručky. od roku 1888 v Bratislave stenografický mesačník *Panstenographia*. Venoval sa aj hudbe, vynikajúco hral na čele, roku 1874 v Bratislave koncertoval s Franzom Lisztom, prvý učiteľ svojho syna Ernesta, zúčastnil sa na vydaní náboženského spevníka pre mládež.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike farnosti Sobotište; pokrstený ako Fridrik Dohnányi

Kategória:Osobnosti zo Sobotišťa
Kategória:Slovenskí pedagógovia
Kategória:Slovenskí prírodovedci
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Stenografi
Alfréd Doležal

**Alfréd Doležal**, tiež **Doleschall** (* 24. júl 1864, Banská Bystrica, Slovensko – † 21. február 1931, Budapešť, Maďarsko) bol slovenský právnik; vnuk Michala Dionýza Doležala, syn Eduarda Alexandra Doležala.

## Životopis

Narodil sa v rodine Eduarda Alexandra Doležala a jeho manželky Irmy Raabeovej. Študoval na gymnáziu v Banskej Bystrici a Budapešti, a neskôr tu pokračoval i v štúdiach práv na univerzite. Pôsobil v súdnictve v Budapešti, v rokoch 1891 - 1892 a 1895 - 1901 bol pracovníkom Ministerstva pravosúdia, v roku 1907 riadnym profesorom trestného a procesného práva na budapeštianskej univerzite, v rokoch 1920 - 1928 suploval i prednášky z medzinárodného práva. Zaoberal sa otázkami trestného a procesného práva proti deťom a mladistvým.

## Literatúra

* Slovenský biografický slovník

## Externé odkazy

* 
* Záznam o narodení a krste v matrike záznam číslo 65 - evanjelická cirkev v Banskej Bystrici; pokrstený ako Frigyes Alfréd Doleschall

Kategória:Narodenia v 1864
Kategória:Úmrtia v 1931
Kategória:Slovenskí právnici
Kategória:Slovenskí pedagógovia
Kategória:Osobnosti z Banskej Bystrice
Kategória:Pochovaní na cintoríne Kerepesi
Michal Dionýz Doležal

**Michal Dionýz Doležal** (* 10. január 1783, Banská Bystrica – † 6. október 1846, Modra) bol slovenský evanjelický kňaz a cirkevný historik; otec Karola Ľudovíta Doležala a Eduarda Alexandra Doležala, nevlastný otec Viliama Pauliny-Tótha.

## Životopis

Narodil sa v rodine Samuela Doležala a jeho manželky Zuzany Sinovicovej. Študoval na evanjelický školách v Banskej Bystrici, Banskej Štiavnici, Bratislave, a v rokoch 1805 - 1807 na univerzite vo Wittenbergu. V rokoch 1807 - 1811 bol kaplánom na Myjave, v rokoch 1811 - 1829 pôsobil ako farár v Novom Meste nad Váhom a od roku 1829 v Modre. 

## Tvorba

Je autorom práce o počiatkoch evanjelickej cirkvi v Uhorsku, stručných dejín evanjelickej cirkevnej obci v Modre a príležitostných kázní. Prácu o uhorských cirkevných dejinách vydal anonymne.

## Literatúra

* Slovenský biografický slovník

## Externé odkazy

* 
* Záznam o narodení a krste v matrike - evanjelická cirkev v Banskej Bystrici; pokrstený ako Michael Dyonisus Doleschal

Kategória:Narodenia v 1783
Kategória:Úmrtia v 1846
Kategória:Slovenskí evanjelickí kňazi
Kategória:Cirkevní historici
Kategória:Osobnosti z Banskej Bystrice
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Eduard Alexander Doležal

**Eduard Alexander Doležal** (tiež **Doleschall**) (* 26. november 1830, Modra, Slovensko – † 15. február 1893, Budapešť, Maďarsko) bol slovenský evanjelický kňaz a náboženský spisovateľ; syn Michala Dionýza Doležala, brat Ľudovíta Karola Doležala a nevlastný brat slovenského spisovateľa Viliama Pauliny-Tótha; otec Alfréda Doležala.

## Životopis

Narodil sa v rodine Michala Dionýza Doležala a jeho manželky zemianskeho pôvodu Jany, rodenej Lačnej (Lacsny de Folkusfalva). Študoval na gymnáziu v Modre, evanjelickom lýceu v Bratislave a na univerzite vo Viedni. V roku 1855 sa stal profesorom na lýceu v Banskej Štiavnici, od roku 1858 pôsobil ako evanjelický farár, v roku 1865 sa stal zvolenským seniorom v Banskej Bystrici a od roku 1875 pôsobil ako farár nemeckej obce v Budapešti. 

## Tvorba

Je autorom príležitostných kázní, náboženských prác, prispieval tiež do náboženských ročeniek a časopisov. Bol predsedom Lutherovej spoločnosti v Budapešti.

## Literatúra
* *[[Slovenský biografický slovník]]*

## Externé odkazy

* 
* Záznam o narodení a krste v matrike záznam číslo 82 - evanjelická cirkev v Modre; pokrstený ako Eduardus Alexander Doleschall

Kategória:Slovenskí evanjelickí kňazi
Kategória:Slovenskí spisovatelia
Kategória:Osobnosti z Modry
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Pochovaní na cintoríne Kerepesi
Karol Dolinský

**Karol Dolinský** (kr.m Félix, Dolniak, Jánošák) (* 3. september 1911, Dolné Hámre, teraz súčasť Hodruša-Hámre - † 21. júl 1969, Nová Baňa) bol  robotník, funkcionár KSČ.

## Rodina
* otec Gejza Dolinský
* matka Jozefína rod. Kapustová 

## Životopis
Pôvodne baník v Kremnici a v Banskej Štiavnici. Tajomník oblastného výboru KSS v Banskej Bystrici (1945-1947). Na  zjednocovacom zjazde KSS a sociálnej demokracie (17. september 1944) v Banskej Bystrici člen ÚV KSS a povstaleckej SNR. Po oslobodení tajomník KSS v Košiciach. Nositeľ Radu práce a ďalších vyznamenaní.

## Pamiatky
* V rodisku po ňom pomenovali školu a ul.

## Literatúra
* Slovenský biografický slovník

## Externé odkazy
* 

Kategória:Narodenia v 1911
Kategória:Úmrtia v 1969
Kategória:Politici KSČ
Vladimír Donáth

Doc. MUDr. **Vladimír Donáth**, CSc. (* 13. máj 1949, Bratislava) je slovenský lekár-neurológ.

## Životopis
V rokoch 1967-1973 absolvoval štúdium na Lekárskej fakulte UK v Bratislave. Od roku 1973 pôsobí v Nemocnici s poliklinikou F.D. Roosevelta v Banskej Bystrici (predtým KÚNZ), kde v súčasnosti pôsobí ako prednosta Neurologickej kliniky. V roku 1991 obhájil vedeckú hodnosť CSc. Absolvoval študijný pobyt v epileptologickom centre v Nemecku (1995). Prednáša neurofyziológiu na UMB v Banskej Bystrici. 

Od roku 1997 je prezidentom Slovenskej ligy proti epilepsii. Do roku 1999 bol viceprezidentom Slovenskej  neurofyziologickej spoločnosti. Je členom výboru Slovenskej neurologickej spoločnosti a členom zahraničných prestížnych spoločností: vedeckého panelu EFNS (European Federation of Neurological Societies), Royal Society of Medicine, International Headache Society (IHS), International Brain Research Organization (IBRO), European Federation of Neurological Societies, kde pôsobí ako člen panelu pre Epilepsiu, New York Academy of Sciences a European Academy for Epilepsy.

Je spoluautorom odbornej monografie  *Epilepsia. Praktická príručka diagnostiky a liečby.* (Bratislava, 2000). Je autorom publikácie *Žiak s epilepsiou a vyučovací proces* (Banská Bystrica, 2005), ktorá je určená hlavne učiteľom.

## Ocenenie
* Roku 1999 ocenený Striebornou medailou J.E. Purkyně za zásluhy o Slovenskú lekársku spoločnosť.
* Roku 2009 ocenený Zlatou medailou J.E. Purkyně za zásluhy o Slovenskú lekársku spoločnosť.
*

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí lekári
Kategória:Osobnosti z Bratislavy
Eugen Dodek

**Eugen Dodek** (* 22. február 1892, Nová Baňa† 16. október 1961, Nová Baňa) bol slovenský maliar.

Jeho otec bol Karol Dodek a matka Gabriela rod. Flešková.

## Životopis
Študoval na gymnáziu v Banskej Bystrici a v Ostrihome, na VŠVU v Budapešti a na umeleckopriemyselnej škole v Prahe. Po štúdiách profesor kreslenia v Leviciach. Tematicky čerpal najmä z južného Pohronia. Člen Spolku slovenských umelcov.

## Dielo
* *V malebnom Pohroní* (1931)
* *Na trhu; Púť; v Pohroní; Z kostola* (všetko olej)

## Literatúra
* Slovenský biografický slovník

## Externé odkazy
* Záznam o narodení a krste v matrike riadok 36 - farnosť Nová Baňa
* 
*[Diela Eugena Dodeka v [SNG]]

Kategória:Slovenskí maliari
Kategória:Osobnosti z Novej Bane
Donč (krajinský hodnostár)

**Donč** (hist. Donch, maďarsky Dancs-mester alebo Domokos) (* okolo roku 1278, pravdepodobne Liptov – † 1345, Komárno) bol uhorský šľachtic, diplomat v službách kráľa Karola I. Róberta, zvolenský veľžupan, neskôr komárňanský župan.

## Životopis
Od roku 1317 župan Zvolenskej stolice, do ktorej vtedy patril aj Liptov, Turiec a Orava, od roku 1337 aj Komárňanskej stolice. Podporoval rozvoj baníctva a rozširovanie mestských výsad a udeľovanie nových.

V roku 1318 pomohol Ružomberku získať mestské výsady. K tým, v roku 1340 kráľ Karol Róbert z Anjou doplnil mestu Ružomberok výsadu slobodného královského mesta.

V roku 1312 bol účastníkom bitky pri Rozhanovciach na strane kráľa Karola Róberta proti Omodejovcom a Matúšovi Čákovi. Vyviazol s ťažkými zraneniami a za zásluhy dostal od kráľa úrad zvolenského veľžupana (Zvolen predtým ovládal M. Čák.). Na strane kráľa stál aj v bojoch o Vyšehrad (1316) a v roku 1317 v bojoch o hrad *Adrián* (maď. Adorján  v blízkosti mestečka Livada, v Rumunsku v blízkosti súčasných maďarských a ukrajinských hraníc) a v bojoch o Komárno. 

Po smrti M. Čáka (1321) do roku 1327 nadobudol obrovský majetok a tituly a stal sa dôverným poradcom kráľa. V roku 1323 v sprievode kráľa Karola Róberta navštívil pápežský dvor pápeža Jána XXII. v Avignone, kde sa zoznámil s gotickou architektúrou stal sa jej podporovateľom a šíriteľom. Zaslúžil sa aj o prestavbu kostola v Banskej Bystrici v gotickom slohu.

Zastával aj úrad liptovského, zemplínskeho a komárňanského župana. Majiteľ hradov a panstiev vo Zvolene, Likave, Slovenskej Ľupči, Dobrej Nive a v Orave. Výmenou jeho dedičného majetku v Orave dostal od kráľa Karola Róberta hrady Čakovec a Štrigova v Chorvátsku, ktoré následne v roku 1334 vymenil za hrad a panstvo Komárno. V roku 1330 bol členom súdneho tribunálu, ktorý nariadil potrestať rod Feliciána Zacha až do tretieho pokolenia za účasť na nevydarenom atentáte na kráľa.

## Donč v kultúre
Jeho život inšpiroval Ladislava Nádaši-Jégého k napísaniu poviedky *Magister rytier Donč* http://zlatyfond.sme.sk/dielo/1066/Nadasi-Jege_Magister-rytier-Donc/1 (r. 1926) a Jozefa Cígera-Hronského k napísaniu románu Sokoliar Tomáš (r. 1932).

## Donč, staviteľ hradov
Magister Donč bol veľkým staviteľom hradov na Strednom Slovensku. Mnoho hradov postavil ale aj prestaval a opravil, medzi nimi aj Sklabinský hrad, Hrad Liptovský Hrádok, Hrad Dobrá Niva, a mnohé ďalšie. Zvolenský Pustý Hrad, na ktorom sa narodil, dal prestavať a viac opevniť.

## Literatúra
* Kto bol kto v histórii Banskej Bystrice 1255 – 2000
* Augustín Maťovčík, Pavol Parenička, Zdenko Ďuriška, *[[Lexikón osobností mesta Martin]]* (Osveta, 2006)
* I. Houdek, Kto bol majster Donč? In: Slovenské pohľady, č. 47/1931

## Externé odkazy
* 

Kategória:Krajinskí hodnostári
Kategória:Slovenskí šľachtici
Kategória:Uhorskí šľachtici
Kategória:Osobnosti zo Zvolena
Kategória:Narodenia v 13. storočí
Kategória:Úmrtia v 1345
Jaroslav Doroš

**Jaroslav Doroš** (* 11. apríl 1894, Borynci – † 6. marec 1971, Bratislava) bol vodohospodár.

## Rodina
* otec Vladimír Doroš
* matka Oľga rod. Mryglodowyczová 

## Životopis
Študoval na Vysokej škole technickej v Ľvove a na ČVUT v Prahe, roku 1926 Ing. Pôsobil v Prahe, v Žiline,v Trenčíne, v Bratislave. V roku 19261932 pracovník v Štátnej vodohospodárskej správe v Banskej Bystrici. Správca vodného toku Hron a jeho prítokov, neskôr Váhu, Kysuce a Belej. Od roku 1948 spolupracoval pri projektovej realizácii úpravy rokov Hornádu a Nitry.

## Literatúra
* Slovenský biografický slovník

## Externé odkazy
* 

Kategória:Slovenskí vodohospodári
Tomáš Doršic

**Tomáš Doršic** (Dorothicius, Doroticius, Dorotič) (*   Ružomberok - † 21. apríl 1629,, Žaškov) bol  evanjelický kňaz, pedagóg.

Jeho syn Tomáš Doršič
* manželka Katarína rod Mokošíniová 

## Životopis
Pred roku 1584 študoval v Banskej Bystrici. Roku 1584-1589 učiteľ v Ružomberku, neskôr správca školy v Mošovciach a v Ružomberku, 1585-1598 diakon a 15988-1612 evanjelický farár tamže, 1612-1621 farár v Žaškove. Autor rkp. denníka, dôležitého prameňa  k regionálnym dejinám stredného a sev. Slov. v 16.-17. stor.

## Dielo
* Diarium Thomae Dorothiczii sen. (rukopis v Literárnom archíve Matice slovenskej)

## Literatúra
* Slovenský biografický slovník

## Externé odkazy
* 

Doršic, Tomáš
Doršic, Tomáš (Dorothicius, Doroticius, Dorotič)
Ján Došek (básnik)

**Ján Došek** (* 5. august 1908, Smolinské – † 27. marec 1978, Nitra) bol slovenský úradník a básnik.

## Rodina
* otec Štefan Došek
* matka Cecília rod. Baloghová 

## Životopis
Študoval na gymnáziu v Skalici a v Trnave. Učiteľ v Smolinskom, úradník nakladateľstva Academia v Bratislave, nakladateľstva Slovenskej ligy a i. podnikov, pracovník Slovenskej knihy v Nitre. V roku19541955 riaditeľ Banskobystrických  pekární. Prvé sociálne motivované básne publikoval v Slovenských smeroch, Eláne, Kultúrnom živote a i.

## Literatúra
* Slovenský biografický slovník

## Externé odkazy
* 

Kategória:Osobnosti zo Smolinského
František Dostalík

**František Dostalík** (Fraňo) (* 27. február 1896, Málinec - † 14. október 1944, Bratislava) bol hudobný skladateľ, pedagóg.

## Životopis
Študoval na učiteľskom ústave, 1919-1921 na konzervatóriu v Brne skladbu a dirigovanie (aj u L. Janáčka). Od roku 1914 učiteľ v Prievidzi, súčasne organista a dirigent spevokolu, organista v Sebedraží, v Martine, regenschori v Banskej Bystrici, profesor hudby a spevu na Učiteľskom ústave v Spišskej Kapitule, na mestskej hudobnej škole a na učiteľskom ústave v Bratislave. Venoval sa komornej hudbe, zbieral ľudové piesne, činný aj publicisticky. Vydal všeobecnú náuku o hudbe  pre učiteľské ústavy v maďarčine, autor článkov o folkloristike a štvrťtónovej hudbe. Propagátor diela B. Bartóka a A. Hábu. Niektoré jeho zbor. skladby vyšli v Zbierke slovenských mužských zborov M. Ruppeldta, ostatné v rukopisoch.

## Literatúra
* Slovenský biografický slovník

## Externé odkazy
* 

Kategória:Narodenia v 1896
Kategória:Úmrtia v 1944
Kategória:Slovenskí hudobní skladatelia
Kategória:Slovenskí hudobní pedagógovia
Kategória:Slovenskí autori náučnej literatúry
Kategória:Osobnosti z Málinca
Štěpán Doubek

**Štěpán Doubek** (* 15. september 1872, Dobronice u Bechyně – † 7. december 1920, Banská Bystrica) bol  hudobný skladateľ, hudobný pedagóg.

## Životopis
R. 1890 maturoval na gymnáziu v Tábore, kde pôsobil ako učiteľ a od roku1896 ako organista v miestnom hlavný kostole, 1898-1899 učiteľ spevu na gymnáziu, zbormajster speváckeho spolku Hlahol. Od 1919 profesor spevu a hudby na Učiteľskom ústave  v Banskej Bystrici. Autor symfonických, tanečných a zábavných skladieb.

## Literatúra
* Slovenský biografický slovník

## Externé odkazy
* 

Kategória:Narodenia v 1872
Kategória:Úmrtia v 1920
Kategória:Slovenskí hudobní skladatelia
Kategória:Slovenskí hudobní pedagógovia
Kategória:Českí hudobní skladatelia
Kategória:Českí hudobní pedagógovia
Miloslav Douša

**Miloslav Douša** (* 25. september 1920, Srbca, dnes časť Okřínku – † 25. september 1944, Čremošné) bol žandár, protifašistický bojovník.

## Životopis
Počas SNP pridelený k Veliteľstvu čs. četníctva v Turčianskych Tepliciach, účastník bojov pri Kľačne, Jasenovom a  Čremošnom, kde padol v boji. In memoriam povýšený do hodnosti práporčíka (1945).

## Ocenenie
* V roku 1945 in memoriam Radom SNP I.tr.; Čs. vojnovým krížom 1939

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti SNP
Kategória:České vojenské osobnosti
Gašpar Drahoň

**Gašpar Drahoň** (Drahon, Draihon, trhan, Casparus) (*   Slovensko) je medikováč.

## Rodina
* otec Matúš Drahoň 

## Životopis
Medikováč v Banskej Bystrici, učil sa u otca (od 6. júla  1772, spomínaný do roku 1820). Prijatý za majstra v Banskej Bystrici  (12. októbra 1787). Meštianske právo získal v Banskej Bystrici (18. júna 1790).

## Literatúra
* Kto bol kto v histórii Banskej Bystrice 12552000
* Medikováčstvo

## Externé odkazy
* 

Kategória:Medikováči
Matúš Drahoň

**Matúš) Drahoň** (Drahon, Mathias) (*   Slovensko) bol medikováč.

Jeho syn Gašpar Drahoň 

## Životopis
Medikováč v Banskej Bystrici. Meštianske právo v Banskej Bystrici získal (26. september 1749, spomínaný do roku 1782).

## Literatúra
* Kto bol kto v histórii Banskej Bystrice 12552000
* Medikováčstvo

## Externé odkazy
* 

Kategória:Medikováči
Tomáš Drahoň

**Tomáš Drahoň** (*   Slovensko) bol zvonolejár.

## Životopis
Zvonolejárske znalosti získal u otčima → Františka Zechentera v Banskej Bystrici. Za mešťana Banskej Bystrice bol prijatý (17. decembra 1751). Známe sú iba tri zvony, ktoré prelial zo  starších korpusov (1752, 1801 a 1804).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Zvonolejári
Eduard Drexler

**Eduard Drexler** (* 28. august 1909, Budapešť† 14. júl 1975, Nitrianske Pravno) bol slovenský robotník, funkcionár KSČ.

## Životopis
Pochádzal z robotníckej rodiny. Murársky a kamenársky robotník viacerých stavebných firiem. Organizátor triednych bojov a štrajkového hnutia na hornej Nitre. Účastník SNP a protifašistického odboja. Počas SNP vykonával strážnu službu pri ochrane sekretariátu ÚV KSS a Hlavného štábu partizánskych oddielov v Banskej Bystrici.

## Ocenenie
* Roku 1954 vyznamenaný Za zásluhy o výstavbu, roku 1964 Radom práce

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti SNP
Kategória:Osobnosti z Budapešti
Dušan Driensky

Prof. Ing. **Dušan Driensky**, CSc. (* 7. marec 1928, Banská Bystrica, Slovensko – † 2013) bol slovenský vysokoškolský pedagóg.

## Životopis
Štúdium strojného inžinierstva na Strojníckej fakulte SVŠT v Bratislave absolvoval v roku 1954.  V roku 1973 absolvoval Fakultu spoločenských vied v Prahe. V tom istom roku obhájil titul CSc. na Filozofickej fakulte UK v Bratislave. V roku 1976 získal hodnosť docenta tak isto na Filozoficke fakulte UK a v roku 1987 hodnosť profesora na Univerzite Komeského v Bratislave. V roku 1997 mu bol udelený titul Eur. Ing. na *Féderation Européen d´ Association Nationales d´ Ingénieurs Paris* (FEANI) a Ing. Paed. IGIP na *Internationale Gesellschaft für Ingenieurpädagogik Klagenfurt* (IGIP)*.*

Pôsobil ako vysokoškolský pedagóg na *Katedre inžinierskej pedagogiky a psychológie* (v rokoch 1983 - 1994 ako jej vedúci). Katedra vznikla 1. januára 1962 na Slovenskej technickej univerzite, pričom jej názov bol niekoľkokrát zmenený. Od roku 1990 bola súčasťou Materiálovotechnologickej fakulte STU v Trnave.

Vo vedeckej práci sa zaoberal najmä teóriou vyučovania technických odborných predmetov, didaktickou technikou a inžinierskej pedagogikou. Bol aj autorom a spoluautorom viacerých monografií, stredoškolských učebníc, vysokoškolských skrípt. Bol vedúcim projektov, zodpovedným riešiteľom aj riešiteľom mnohých výskumných úloh.

## Ocenenie
* V roku1978 ocenený Striebornou medailou SVŠT.

## Memorabilia

**Memoriál Prof. Dušana Drienskeho* v Dubnickom technologickom inštitúte v Dubnici nad Váhom .

## Referencie

## Literatúra
* *[[Pedagogická encyklopédia Slovenska]]*

## Externé odkazy
* 

Kategória:Narodenia 7. marca
Kategória:Narodenia v 1928
Kategória:Úmrtia v 2013
Kategória:Slovenskí univerzitní profesori
Kategória:Osobnosti z Banskej Bystrice
Ľubomír Dropčo

**Ľubomír Dropčo** (* 5. jún 1928, Mýto pod Ďumbierom – † 22. september 1981, Bratislava) bol slovenský vysokoškolský pedagóg, športový funkcionár a tréner.

Jeho manželka Viera Dropčová

## Životopis
Stredoškolský profesor na SVŠ v Banskej Bystrici; odborný asistent na Katedre telesnej výchovy PF v Banskej Bystrici. Iniciátor založenia prvej Internátnej športovej školy na Slovensku v Banskej Bystrici (1. september 1978), zástupca riaditeľa pre športovú výchovu, organizátor atletiky v Banskej Bystrici, zakladateľ a prvý predseda TJ Slávia PF Banská Bystrica. Vychoval viacero reprezentantiek Slov. i ČSSR v ľahkej atletike. Na jeho počesť sa koná Dropčov memoriál v Banskej Bystrici. Nositeľ titulu Vzorný učiteľ a Vzorný tréner

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Mýta pod Ďumbierom
Věra Dropčová

**Věra Dropčová** (* 3. február 1935, Nedvědice – † 29. december 1992, Banská Bystrica) bola vysokoškolská pedagogička.

Jej manželom bol Ľubomír Dropčo.

## Životopis
Bola učiteľkou na ZŠ v Nedvědiciach, v Sokolniciach a v Chrliciach v Čechách. Odborná asistentka športovej gymnastiky a tanca na Katedre telesnej výchovy PF v Banskej Bystrici, neskôr PF UMB (od 1962). Autorka odborných článkov o rytmickej gymnastike v zborníkoch a pedagogických časopisoch, spoluautorka učebnice Didaktika rytmickej gymnastiky...

## Literatúra
* Kto bol kto v histórii Banskej Bystrice 12552000

## Externé odkazy
*
Ľudovít Droba

**Ľudovít Droba** (* 21. september 1896, Banská Bystrica - † ?) bol slovenský lesný inžinier.

Hospodár a hlavný pestovateľ na podnikovom Riaditeľstve Štátnych lesov v Banskej Bystrici (1951-1958). Lesný správca na Starých Horách a v Ondreji. Venoval sa zalesňovaniu vo vysokohorských polohách a ochrane prírody. Prekladal z talianskej odbornej literatúry.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1896
Kategória:Osoby s neistým dátumom úmrtia
Kategória:Slovenskí lesní inžinieri
Kategória:Slovenskí environmentalisti
Kategória:Osobnosti z Banskej Bystrice
Ján Drobba

**Ján Drobba** (* Slovensko) bol slovenský pedagóg.

## Životopis
Kantor a učiteľ slovenskej časti dievčenskej evanjelickej školy v Banskej Bystrici (1818-1827).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Ján Dubíny

náhľad|Hrob Jána Dubínyho a jeho manželky na banskobystrickom evanjelickom cintoríne
ThDr. **Ján Dubíny** (* 14. február 1927, Brezno – † 23. júl 2008, Zvolen) bol slovenský evanjelický kňaz.

## Životopis
V rokoch 19331938 navštevoval Ľudovú školu v Brezne, v rokoch 19381946 študoval na Reálnom gymnáziu v Brezne. V rokoch 19461950 absolvoval štúdium na Slovenskej evanjelickej bohosloveckej fakulte Univerzity Komenského v Bratislave, v roku 1950 bol v Brezne vysvätený za evanjelického kňaza, 1968 promovaný na Doktora teológie (ThDr.).

Pôsobil ako kaplán v Slovenskej Ľupči (19501951) a v Košiciach (19511952), ako farár v Banskej Boci (19521957) (cirkevné zbory Vyšná, Nižná Boca a Malužiná). Od roku 1957 pôsobil v Banskej Bystrici ako farár. Vykonával funkcie konseniora (19631971) a seniora Zvolenského seniorátu (19711994). V rokoch 19761990 bol členom Generálneho presbyterstva ECAV (Evanjelická cirkev na Slovensku), od roku 1995 bol členom Synody ECAV. Až do roku 1998 bol aktívnym členom Slovenskej mierovej rady. Od roku 1997 bol členom Helsinského výboru na Slovensku, predsedom Výboru na ochranu prostredia pre život pri ECAV na Slovensku (ako člen Európskej siete) a podpredsedom Miestneho odboru Matice slovenskej v Banskej Bystrici. Prispieval do cirkevných časopisov, bol členom redakčnej rady časopisu *Evanjelický posol*, aktívne vystupoval v Slovenskej televízii a v Slovenskom rozhlase (Ranné zamyslenie, náboženské úvahy).

## Ocenenie
* Obdržal Cenu primátora mesta Banská Bystrica za rok 1996.
* Pri príležitosti 10. výročia Právnickej fakulty UMB (2005) obdržal pamätnú plaketu a list uznania.
* Obdržal Cenu Banskobystrického samosprávneho kraja za obohacovanie duchovného a kultúrneho života v regióne za rok 2006.

## Dielo
* *Dobré ráno, človek. Duchovné úvahy pred vykročením do nového dňa*, Banská Bystrica roku 1997
* *Dotyky slova*, Banská Bystrica roku 2000
* *Slovo na čas i nečas*, Banská Bystrica roku 2004

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí evanjelickí kňazi
Kategória:Osobnosti Matice slovenskej
Kategória:Absolventi Evanjelickej bohosloveckej fakulty Univerzity Komenského v Bratislave
Kategória:Osobnosti z Brezna
Martin Dubovský

**Martin Dubovský**, uvádzaný aj ako *Dubovski, Dubowsky* (* ?, Žilina –  † 1. august 1722, Levoča) bol slovenský pedagóg a dramatik.

## Životopis
Študoval vo Vroclave a vo Wittenbergu. Pedagóg v Prešove (1683), v Brezne (1685), v Strážkach, v Krupine (asi 16901704), v Banskej Štiavnici a v Levoči. Písal latinské príležitostné verše, ktoré vydával doma aj v zahraničí. Zaslúžil  sa o rozvoj školstva. V Brezne usporadúval predstavenia školských hier. Autor drámy *Joas a Deo in regen Juda servatus*, Levoča roku 1683.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Úmrtia v 1722
Kategória:Osobnosti zo Žiliny
Kategória:Slovenskí pedagógovia
Kategória:Slovenskí dramatici
Róbert Dúbravec

**Róbert Dúbravec** (* 19. január 1924, Ružomberok - † 8. november 1976, Bratislava) bol maliar, grafik, ilustrátor, výtvarný pedagóg.

## Rodina
* otec Róbert Dúbravec
* syn Marcel Dúbravec
* dcéra Marta Keyzlarová rod. Dúbravcová
* manželka Mária rod. Šimková 

## Životopis
Študoval na gymnáziu v Ružomberku, roku 1943-1947 na oddelení kreslenia a maľovania SVŠT, roku 1947-1948 na Prírodovedeckej a Pedagogickej fakulte v Bratislave. Prednášal na VŠVU v Bratislave. Vysokoškolský pedagóg PF v Banskej Bystrici (1968),  vedúci Katedry výtvarnej výchovy PF (1970). Predseda Krajskej organizácie ZSVU v Banskej Bystrici (1957-1960). Autor monunentálno-dekoratívnych výzdob architektúr. Ako monumentalista sa usiloval o jednoduchosť a dekoratívny účinok. Jeho ilustrátorská práca prebiehala v technike čiernobieleho, alebo kolorovaného drevorezu, neskôr linorezu . Ilustroval viaceré rozprávky, napríklad Pastierik a zbojníci od Antona Habovštiaka, Triptychy a tetraptychy sa stali častou formou v jeho umeleckej tvorbe. V oblasti monumentálno-dekoratívnej realizácie je autorom  jednofarebnej vitráže v Národnom dome v Banskej Bystrici (1956) a kovaných mreží v zasadačke SÚPSOP-u v Banskej Bystrici (1962). Vystavoval doma i v zahraničí. Samostatná výstava v Banskej Bystrici (1974). Zaslúžilý umelec, nositeľ 
viacerých vyznamenaní.

## Ocenenie
* Odmenený cenou Medzinárodného bienále drevorezu a drevorytu v Banskej Bystrici (1972)

## Literatúra
* Kto bol kto v histórii Banskej Bystrice 12552000
* Slovenský biografický slovník
* Diela autora v zbierkach slovenských galérií

## Externé odkazy
* 

Kategória:Slovenskí výtvarníci
Kategória:Absolventi Slovenskej technickej univerzity v Bratislave
Kategória:Vyučujúci na Vysokej škole výtvarných umení v Bratislave
Pavol Dúbravský

**Pavol Dúbravský** (* 2. november 1908, Zvolen – † 1. november 1974, Zvolen) bol herec, kultúrny pracovník a úradník.

## Rodina
* otec Pavel Dúbravský
* matka Anna rod. Birmonová 

## Životopis
Meštiansku školu navštevoval vo Zvolene, roku 19241926 učiteľský ústav v Banskej Bystrici (nedokončil). V roku 19331934 študoval 2 semestre Hudobnej a dramatickej akadémie v Bratislave, roku 19641965 navštevoval osvetový kurz pri Strednej  knihovníckej škole tamže. Úradník finančného riaditeľstva a Slovenskej poisťovne vo Zvolene. Člen kočujúceho Slovenského divadla E. Wagnerovej, činohry SND, činohry Divadla Jozefa Gregora Tajovského. Vedúci Domu kultúry vo Zvolene, pracovník vydavateľstva *Journal* v  Bratislave. Autor básnickej zbierky *Bôľ* a knihy noviel *Čo lepší chlapi... a iné humoresky*. Prispieval do športovej tlače. Zanechal rukopis divadelných hier.

## Literatúra
* Slovenský biografický slovník

## Externé odkazy
* 

Kategória:Slovenskí divadelní herci
Kategória:Slovenskí kultúrni pracovníci
Kategória:Osobnosti zo Zvolena
Karol Dúbravský

**Karol Dúbravský** (* 5. február 1913, Železná Breznica – † 14. september 1995, Banská Bystrica) bol slovenský sochár, výtvarný pedagóg a rezbár.

## Životopis
Rezbársku školu absolvoval v Banskej Štiavnici, po roku 1945 študoval na AVU a na VŠUP v Prahe. Autor komornej i monumentálno-dekoratívnej tvorby, pomníkov i pamätníkov na Strednom Slovensku. Inšpiroval sa ľudovým rezbárstvom. Externe  pôsobil na Pedagogickej fakulte v Banskej Bystrici (1961). Autor sochy vojaka pod Urpínom v Banskej Bystrici. Vystavoval doma i zahraničí, v Banskej Bystrici (1959, 1960, 1966, 1973, 1978). Nositeľ viacerých ocenení a vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti zo Železnej Breznice
Kategória:Slovenskí sochári
Kategória:Slovenskí rezbári
Kategória:Slovenskí vysokoškolskí pedagógovia
Kategória:Absolventi Ostravskej univerzity
Kategória:Vyučujúci na Pedagogickej fakulte Univerzity Mateja Bela v Banskej Bystrici
Samuel Droppa

**Samuel Droppa** (* Banská Bystrica) bol slovenský pedagóg.

## Životopis
Učiteľ na chlapčenskej evanjelickej elementárnej škole v Banskej Bystrici (1836-1856).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Osobnosti z Banskej Bystrice
Lukáš Drozd

**Lukáš Drozd** (* 22. apríl 1910, Hradec, dnes časť Prievidze† ?) bol slovenský pedagóg a rímskokatolícky kaplán. Šíriteľ astronomickej osvety na Slovensku, pôsobil na gymnáziu v Banskej Bystrici.

## Životopis
Kaplán na Starých Horách, v Brezne a v Hronci. Venoval sa astronómii. Od roku 1953 žil a  pracoval v Banskej Bystrici. Pedagóg Štátneho gymnázia Andreja Sládkoviča v Banskej Bystrici. Založil a viedol pri škole astronomický krúžok, ktorý zanikol po jeho prepustení zo školstva (1950). V Banskej Bystrici viedol skupinu pozorovateľov a meteorológov (od 1946). Po odchode zo školy sa z Banskej Bystrice presťahoval do Liptovského Mikuláša a vzdal sa kňažstva. Pochovaný je na cintoríne vo Valči.

## Referencie

Kategória:Narodenia v 1910
Kategória:Narodenia 22. apríla
Kategória:Slovenskí rímskokatolícki kňazi
Kategória:Slovenskí astronómovia
Kategória:Slovenskí meteorológovia
Kategória:Slovenskí pedagógovia
Kategória:Osobnosti z Prievidze
Ján Duchaj

**Ján Duchaj** (* 12. marec 1869, Blatnica - † 2. apríl 1954, Blatnica) bol  slovenský statkár a politik.

## Rodina
* otec Ján Duchaj
* matka Anna rod. Dullová 

## Životopis
Študoval na gymnáziách v Přerove a v Banskej Bystrici. Pôsobil v Kežmarku, potom hospodáril na rodinnom majetku v Blatnici. Príslušník Slovenskej národnej strany, Republikánskej strany poľnohospodárskeho a maloroľníckeho ľudu. Roku 1918 člen SNR, signatátor martinskej Deklarácie slovenského národa. Funkcionár hospodárskych spolkov a organizácií agrárnej strany, člen redakčnej rady  Hospodárskeho obzoru. Roku 1919-1920 poslanec Národného zhromaždenia a podpredseda Klubu slovenských poslancov, 1920-1925 senátor NZ.

## Literatúra
* Kto bol kto v histórii Banskej Bystrice 12552000

## Externé odkazy
* Záznam o narodení a krste v matrike riadok 21
* 

Kategória:Signatári Martinskej deklarácie
Kategória:Osobnosti z Blatnice
Kategória:Poslanci česko-slovenského Národného zhromaždenia
Kategória:Slovenskí politici
Kategória:Senátori Národného zhromaždenia (Česko-Slovensko, 1920 – 1939)
Kategória:Politici SNS (historickej)
Ondrej Ďumbala

**Ondrej Ďumbala** (* 25. november 1912, Hybe – † 28. marec 1945, Mauthausen) bol pilot Slovenských vzdušných zbraní, dôstojník a protifašistický bojovník.

## Rodina
* otec Ondrej Ďumbala
* matka Zuzana rod. Pastuchová
* dcéra Marcela

## Životopis
Absolvoval Vyššiu priemyselnú školu strojnícku v Košiciach, potom Vojenskú leteckú akadémiu v Hraniciach na Morave. Letec-stíhač pri útvaroch v Piešťanoch a v Kuchyni, veliteľ 13. letky v bojoch proti ZSSR na východnom fronte, pred  vypuknutím SNP mjr., veliteľ leteckej školy v Banskej Bystrici. Príslušník protifašistického odboja v armáde, počas SNP veliteľ letectva 1. čs. armády na Slov. Pri plnení úloh ho zatklo Gestapo, zahynul v Mauthausene.

## Ocenenie
* Roku 1945 in memoriam vyznamenaný Za zásluhy I.st. a Radom SNP I.tr.

## Literatúra
* Slovenský biografický slovník

## Iné projekty

## Externé odkazy
* Ondrej Ďumbala na stránkach letka13.sk
* 

Kategória:Slovenskí letci
Kategória:Väzni nacistických koncentračných táborov
Kategória:Osobnosti z Hýb
Kategória:Nositelia Radu Slovenského národného povstania
Vavrinec Dunajský

**Vavrinec Dunajský** (Dunaiszky) (* 15. júl 1784, Ľubietová – † 15. február 1833, Budapešť) bol sochár.

## Rodina
* otec Vavrinec Dunajský
* matka Mária rod. Institorisová
* syn Henrich Augustín Dunajský , Ladislav Július Dunajský 

## Životopis
Zakladateľ známej sochárskej rodiny. Prvé vedomosti získal u otca, od 1800 v rezbárskej dielni → M. Bargera v Banskej Bystrici. Roku 1804 študoval na výtvarnej akadémii vo Viedni, súčasne navštevoval súkromnú Exnerovu kresliarsku školu.  Od roku 1809 žil v Pešti, kde mal väčšiu dielňu, v ktorej vytvoril sochárske kompozície, najmä sakrálne, dekoratívne a náhrobníkové práce, kríže, kazateľnice, oltáre a i., umiestnené hlavne v Pešti, ale aj v slovenských mestách (Banská Bystrica, Nitra, Bratislava a i.). Vyšiel z domácej rezbárskej tradície a po štúdiách akceptoval klasicistické princípy tvorby oživené neskorobarokovými reminiscenciami.

## Ocenenie
* Roku 1807 získal Gundelovu cenu akadémie za sochu Gréckeho génia

## Dielo
* Socha Márie Magdalény v skalách na hlavný oltári kostola, Ľubietová (asi 1825)
* reliéf Zuzany v kúpeli (pôv. na krstiteľnici, dnes v múzeu v Banskej Bystrici
* Ukrižovaný na hlavný oltári kostola sv. Kríža, Banská Bystrica
* anjel na náhrobníku J.S. Cervu, Banská Bystrica (po 1819, evanjelický cintorín)

## Literatúra
* DUNAJSKÝ, Vavrinec. In: 

## Externé odkazy
* 
* Záznam o narodení a krste v matrike riadok 35 - evanjelická cirkev v Ľubietovej; pokrstený ako Laurentius Dunajszky

Kategória:Osobnosti z Ľubietovej
Kategória:Slovenskí maliari
Kategória:Slovenskí sochári
Kategória:Pochovaní na cintoríne Kerepesi
Ignác Jurčák

**Ignác Jurčák** (Gyurcsák, Ďurčák) (* 29. máj 1742, Zubrzyca Górna† 26. september 1799, Banská Bystrica) bol  slovenský rímskokatolícky kňaz, veršovník.

## Životopis
Pochádzal z oravskej roľníckej rodiny. Roku 1762 vstúpil v Trenčíne do jezuitského rádu. Filozofiu a teológiu študoval na univerzite v Trnave, kde začas pôsobil ako profesor rétoriky. Po rozpustení rádu pravdepodobne duchovný v Banskobystrickej diecéze. Autor oslavnej básne na prvého banskobystrického biskupa Františka Berchtolda.

## Dielo
* *Carmen*...., Trnava roku 1776

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Ivan Ďurička

**Ivan Ďurička** (* 22. jún 1922, Martin† 1944) bol slovenský kníhkupec a divadelný ochotník.

## Životopis
Vyučil sa za kníhkupca a v papierníctve. V roku 19401944 bol súčasne aj tajomník Slov. spevokolu a Slov. komorného divadla v Martine. Účastník SNP ako hlásateľ Slobodného slov. vysielača v Banskej Bystrici (1944). Po potlačení SNP ho v Martine zatklo Gestapo. Zahynul pravdepodobne pri bombardovaní väzenského transportu a Oranienburgu.

## Literatúra
* Slovenský biografický slovník

## Externé odkazy
* 

Kategória:Narodenia v 1922
Kategória:Narodenia 22. júna
Kategória:Úmrtia v 1944
Kategória:Slovenskí rozhlasoví moderátori
Kategória:Slovenskí ochotníci
Kategória:Osobnosti SNP
Kategória:Osobnosti z Martina
Irena Ďurišová

**Irena Ďurišová**, rod. **Cavarová** (* 26. marec 1918, Pitvaroš, Rakúsko-Uhorsko – † 11. december 1999, Bratislava, Slovensko) bola slovenská komunistická funkcionárka a politička.

## Životopis
Študovala na gymnáziu, zúčastnila sa protifašistického odboja. Po roku 1945 sa venovala funkcionárskej  práci v aparáte Komunistickej strany. V rokoch 1949 – 1951 bola predsedníčka KV KSS v Banskej Bystrici, potom v Bratislave. V roku 1955 absolvovala Vysokú stranícku školu v Slapoch. Pôsobila aj v Rimavskom Brezove a v Rimavskej Sobote. Bola podpredsedníčka Slovenskej národnej rady, členka Ústredného výboru Komunistickej strany Česko-Slovenska a poslankyňa Národného zhromaždenia. Pracovala v ženskom hnutí, bola aktívna pracovníčka zväzu žien. V roku 1970 bola z politických  dôvodov odvolaná z funkcií.

## Literatúra
* ĎURIŠOVÁ, Irena. In: 

## Externé odkazy
* 

Kategória:Slovenské političky
Kategória:Politici KSČ
Kategória:Členovia Ústredného výboru Komunistickej strany Česko-Slovenska
Imrich Ďurica

náhľad|Pamätná tabuľa venovaná rímskokatolíckemu kňazovi Imrichovi Ďuricovi v Banskej Bystrici
**Imrich Ďurica** (* 7. október 1915, Detva – † 12. september 1992, Dunajská Lužná) bol rímskokatolícky kňaz, kanonik, historik, pedagóg a publicista.

## Životopis
Správca kapitulského kostola v Banskej Bystrici (1969-jar 1990); Riaditeľ Biskupského úradu v Banskej Bystrici (1990). Prednášal na novozriadenom diecéznom seminári v Badíne. Prekladal z franc.,nem.,maď., literatúry, lat. teologické texty  a písomnosti. Politicky prenasledovaný.

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*

## Externé odkazy
* 

Kategória:Slovenskí rímskokatolícki kňazi
Kategória:Osobnosti z Detvy
Kategória:Slovenskí historici
Kategória:Kňazský seminár sv. Františka Xaverského
Ján Duchoň

**Ján Duchoň** (* 24. jún 1596, Kvačany alebo 1. jún 1596, Mošovce† 1637, Banská Bystrica) bol slovenský pedagóg, spisovateľ a filozof.

## Životopis
Vzdelával sa u otca, v Banskej Bystrici, v Banskej Štiavnici, u evanjelického farára a rektora v Liptovskom Jáne a Ľubici, 1622 študoval na univerzite vo Wittenbergu, potom v Rostocku a Dánsku, magister. Krátko učiteľ a vychovávateľ v Markušovciach, 1626 v Nemeckej Ľupči, 1626 konrektor, 1627 rektor evanjelický mestskej školy v Banskej Bystrici. 

V pedagogickom pôsobení v duchu reformačného humanizmu upevňoval a rozvíjal princípy klasického cirkevného rétorizmu a protestantského aristotelizmu. Popri teoretickej činnosti venoval sa aj praktickej, zavádzaním vecne encyklopedických učebníc Jána Amosa Komenského.

Vo filozofickom kurze sa zameral okrem tradičných filozofických disciplín aj na poznatky reálnych vied vychádzjúcich z potrieb  mestskej civilizácie. Pozdvihol úroveň banskobystrickej školy, k jeho žiakom okrem iného patril filozof M. Rakšáni a spisovateľ Štefan Pilárik. Autor filozoficko-teologických dišpút, panegyrickej básne venovanej šľachtickému rodu Mariášiovcov, básne na  počesť prešovského evanjelického farára M. Madarása (zachovaná v Rezikovej Gymnaziológii). Tlačou vyšli aj jednotlivé  programy verejných rečníckych cvičení a akadémií na banskobystrickom gymnáziu.

## Referencie

## Literatúra
* Slovenský biografický slovník

## Externé odkazy
* Immatrikulation von Ioannes Duchon v Rostocker Matrikelportal

## Zdroj
* 

Kategória:Narodenia v 1596
Kategória:Úmrtia v 1637
Kategória:Osobnosti z Kvačian (okres Liptovský Mikuláš)
Kategória:Osobnosti z Mošoviec
Kategória:Slovenskí pedagógovia
Kategória:Slovenskí spisovatelia
Kategória:Slovenskí filozofi
Jozef Branislav Ďurjan

**Jozef Branislav Ďurjan** (* 4. marec 1849, Stránske† 26. január 1895, Stránske) bol slovenský pedagóg a osvetový pracovník.

Jeho otec Štefan Ďurjan a matka Judita Ďurjanová.

## Životopis
Študoval na gymnáziu v Žiline a v Banskej Bystrici (18641866), učiteľský diplom získal roku 1880. Od roku 1866 hospodáril na rodinnom majetku, 18741891 učiteľ v Stránskom, po roku 1891 pracovník kníhtlačiarne K. Salvu v Ružomberku. Iniciátor regionálnych osvetových podujatí, dopisovateľ *Národných novín*, podporovateľ Matice Slovenskej. Článkami osvetového a folklórneho charakteru prispieval do rôznych časopisov, novín a kalendárov. Samostatne vydal zbierky príležitostnej lyriky a životopis Cyrila Gabriela Zaymusa.

## Dielo
* *Pohrabné piesne*, Ružomberok roku 1892

## Literatúra
* Slovenský biografický slovník

## Externé odkazy
* 

Kategória:Osobnosti zo Stránskeho
Kategória:Slovenskí pedagógovia
Anton Duša

**Anton Duša** (* 18. jún 1933, Banská Bystrica – † 6. júl 2016) bol slovenský výtvarník a bábkarský technológ.

## Životopis
V roku 1951 absolvoval štúdium na Priemyselnej škole strojníckej v Banskej Bystrici. Od roku 1951 pôsobí v Banskej Bystrici ako propagačný výtvarník, 19801983 technológ a vedúci výroby Bábkového divadla v Košiciach, od 1983 v Krajskom bábkovom divadle v Banskej Bystrici. Súčasne spolupracoval s ochotníckym Divadelným súborom A. Sládkoviča, pre ktorý navrhol viacero scénických výprav. V profesionálnych bábkových divadlách bol organizátorom výroby scénografie a technológie riešenia prototypu pohybového mechanizmu bábok, pri realizácii scény uprednostňoval účelovosť, mobilnosť a skladnosť. Od roku 1970 spolupracoval s ČST Bratislava a Košice pri realizácii televíznych bábkových inscenácií a večerníčkov (bábky a rekvizity).

Anton Duša často realizuje bábky podľa návrhov svojej manželky Jany Pogorielovej-Dušovej.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí bábkarskí scénografi
Kategória:Slovenskí bábkarskí technológovia
Kategória:Slovenskí výtvarníci
Kategória:Osobnosti z Banskej Bystrice
Jaroslav Dušek (novinár)

**Jaroslav Dušek**, značky: -jd-, -šek- (* 4. apríl 1924, Nové Zámky – † 17. júl 1985, Bratislava) bol slovenský novinár.

Redaktor denníka Smer v Banskej Bystrici. Autor tisícok správ, článkov a reportáží.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí novinári
Kategória:Osobnosti z Nových Zámkov
Soňa Dušová

**Soňa Dušová** (rod. Moravčíková) (* 16. jún 1935, Banská Bystrica - † 27. november 1993, Banská Bystrica) bola  bábkoherečka.

## Životopis
Od roku 1960 zakladajúca členka Krajského bábkového divadla v Banskej Bystrici. V roku 1957-1960 účinkovala v ochotníckom Bábkárskom súbore pri Dome osvety v Banskej Bystrici. Od 1962 sporadicky spolupracovala ako animátorka v televíznych  bábkových inscenáciách Československej televízie v Bratislave.

## Literatúra
* *[[Encyklopédia dramatických umení Slovenska]]*
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*

## Externé odkazy
* 

Dušová, Soňa (rod. Moravčíková)
Dušová, Soňa (rod. Moravčíková)